Document ID: 31987R1591

Uredba Komisije (EGS) št. 1591/87
z dne 5. junija 1987
o standardih kakovosti za zelje, brstični ohrovt, gomoljno zeleno, špinačo in slive
KOMISIJA EVROPSKIH SKUPNOSTI
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1351/86 [2], in zlasti člena 2(3) Uredbe,
ker so standardi kakovosti za zelje, brstični ohrovt in gomoljno zeleno določeni v Uredbi Sveta št. 41/66/EGS [3]; ker je bil v Uredbi (EGS) št. 75/74 [4] opredeljen še razred III za brstični ohrovt;
ker so standardi kakovosti za špinačo določeni v Prilogi I/1 k Uredbi Komisije št. 58 [5], kakor je bila nazadnje spremenjena z Uredbo (EGS) št. 899/87 [6];
ker so standardi kakovosti za slive določeni v Prilogi II/8 k Uredbi Sveta št. 23 [7], kakor je bila nazadnje spremenjena z Uredbo (EGS) št. 1129/86 [8];
ker je prišlo do razvoja v proizvodnji in trženju teh pridelkov, zlasti glede zahtev veleprodajnih in maloprodajnih trgov; ker je treba skupne standarde kakovosti torej spremeniti, da bi upoštevali nove zahteve;
ker se standardi uporabljajo v vseh fazah trženja; ker lahko transport na velike razdalje, shranjevanje za določen čas ali različno ravnanje s proizvodi povzročijo kvarjenje zaradi bioloških procesov v proizvodih in naravne pokvarljivosti; ker je treba torej upoštevati tako kvarjenje pri uporabi standardov v fazah trženja po odpošiljanju; ker je treba pri proizvodih v razredu "ekstra", ki morajo biti posebej previdno razvrščeni in pakirani, upoštevati le izgubo svežosti in čvrstosti;
ker je treba zaradi večje jasnosti in pravne varnosti pri uporabi tako spremenjene standarde pri kasnejših spremembah združiti v eno samo besedilo;
ker so ukrepi, predvideni v tej Uredbi, v skladu z mnenjem Upravljalnega odbora za sadje in zelenjavo,
JE SPREJELA NASLEDNJO UREDBO:
Člen 1
Standardi kakovosti za:
- zelje, ki spada pod tarifno podštevilko 07.01 B II in ex. 07.07 B III,
- brstični ohrovt, ki spada pod tarifno podštevilko ex. 07.01 B III,
- gomoljno zeleno, ki spada pod tarifno podštevilko ex. 07.01 T,
- špinačo, ki spada pod tarifno podštevilko 07.01 C,
- slive, ki spadajo pod tarifno podštevilko 08.07 D,
skupne carinske tarife, so navedeni v prilogah I, II, III, IV in V k tej uredbi.
Ti standardi se uporabljajo pri vseh fazah trženja pod pogoji, ki so predpisani v Uredbi (EGS) št. 1035/72.
Vendar pa je dovoljeno, da v fazah po odpošiljanju glede na predpisane standarde:
- proizvod kaže rahlo pomanjkanje svežosti in čvrstosti, in/ali
- da se lahko proizvodi iz drugih razredov kot razreda "ekstra" rahlo kvarijo zaradi bioloških procesov in naravne težnje k pokvarljivosti.
Člen 2
Uredba št. 41/66/EGS in Uredba (EGS) št. 75/74 se razveljavita.
Člen 3
Uredba št. 58 se spremeni:
- v členu 1 se črta "07.01 C" in "špinača",
- črta se Priloga I/1.
Člen 4
Uredba št. 23 se spremeni:
- v členu 2(3) se črtajo besede "in za slive",
- črta se Priloga II/8.
Člen 5
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. junija 1987

Labels: 0
3
17